हिंदूवादी संगठनों का नैरेटिव और देशभक्ति पाकिस्तान भरोसे!
चाहे मंदी के हालात हो, महामारी हो या फिर सीमा पर तनाव, हिंदूवादी संगठनों और आइटी सेल का नैरेटिव पाकिस्तान के बिना अधूरा ही रहता है। फ़िलहाल चीन के साथ भारत के संबंधों में तनाव हैं। लेकिन, फ़ेक न्यूज़ और विभिन्न तरीकों से बार-बार पाकिस्तान को जबरन चर्चा में लाया जाता है।
विश्व हिंदू परिषद के प्रवक्ता और सह सचिव (मुंबई-गोवा) श्रीराज नैयर ने एक साल पुराना वीडियो रिट्वीट करके इसी बात को साबित किया है। उन्होंने अपने ट्वीट में लिखा है कि “देखिये, चीन ने पाकिस्तान पर पूर्णतः कब्ज़ा कर लिया है। बिल्कुल वही रवैया है जैसे ब्रटिश हिंदुस्तान में राज करते थे। चीन ने पाकिस्तान को अपनी कोलोनी बना लिया है।” (मूल अंग्रेज़ी ट्विट का हिंदी अनुवाद)। ट्विट को आप इस लिंक पर देख सकते हैं। (आर्काइव लिंक)
वीडियो कराची पाकिस्तान का है। ये वीडियो एक साल पहले वायरल हुआ था। जिसे Ary Digital के यूट्यूब चैनल पर 8 अप्रैल 2019 को अपलोड किया गया था। वीडियो में एक पुलिस वाला एक कथित चीन निवासी पर आरोप लगा रहा है कि वो नाबालिग है और उसके बावजूद कार ड्राइव कर रहा है। न ही कार के कागज़ दिखा रहा और न ही अन्य दस्तावेज़। इस लिंक पर क्लिक करके आप वीडियो को देख सकते हैं।
इस एक साल पुराने वायरल वीडियो को पाकिस्तान में चीन के कब्ज़े के सबूत के तौर पर विश्व हिंदू परिषद के प्रवक्ता सांझा कर रहे हैं। लेकिन, हैरानी की बात ये हैं कि ट्वीट करने से पहले वे इस बात की तसल्ली तक नहीं करते कि जिस अकाउंट से वीडियो ट्विट किया गया है वो कहीं फ़ेक या पैरोडी अकाउंट तो नहीं है।
विश्व हिंदू परिषद के प्रवक्ता ने जिस अकाउंट के वीडियो को ट्वीट किया है वो एक फ़ेक और पैरोडी अकाउंट है। Lt. Genral Naan-Official Ghafoor नाम से इस अकाउंट को बनाया गया है और प्रोफाइल में साफ-साफ लिखा है कि ये एक फ़ेक और पैरोडी अकाउंट है।
गौरतलब है कि बिल्कुल सेम नैरेटिव बनाने के चक्कर में ज़ी न्यूज़ के एडिटर इन चीफ सुधीर चौधरी भी इसी तरह के फ़ेक अकाउंट के झांसे में आ गये थे। उन्होंने भी पाकिस्तान को ललकारते हुए एक पैरोडी अकाउंट का वीडियो ट्विट किया था। ज्यादा जाकारी के लिये इस लिंक पर क्लिक करें और पूरा लेख पढें।
सवाल उठता है कि आखिर हिंदूवादी संगठनों, आइटी सेल और भाजपा का कोई भी नैरेटिव पाकिस्तान के बिना पूरा क्यों नहीं होता? क्यों देशभक्ति और देश की ताकत दिखाने के लिए पुराने वीडियो, फ़ेक अकाउंट और पाकिस्तान का सहारा लिया जा रहा है?
(लेखक राज कुमार स्वतंत्र पत्रकार एवं ट्रेनर हैं। आप सरकारी योजनाओं से संबंधित दावों और वायरल संदेशों की पड़ताल भी करते रहते हैं।)
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva